
3. Editorial 

Eduard Gisbert, alcalde del Masnou, obre aquest segon número 

us n'expliquem algunes. 

Masnou 


vol ser més net i cívic 

com l'Ajuntament treballa per millorar 

■10U viu fa xarxa 

Manel Galofré 

Gisbert i Amat 

Alcalde 
del Masnou 



Benvolguts convilatans, 

Haig de reconèixer que se'm fa força difícil felecció d'un tema per aquest 
editorial donat que són molts precisament els temes de què voldria reflexionar. 

En primer lloc, permeteu-me que doni la benvinguda al nou executiu de la 
Generalitat de Catalunya, un govern com el de la nostra població, progressista, verd 
i catalanista. Esperem amb molta il·lusió que la sensibilitat municipalista que ja ha 
espressat el nou govern català, faci progressar també els nostres pobles i ciutats. 

Un altre afer que també voldria expressar en aquest editorial fa referència a 
un tema dissortadament de molta actualitat. Parlo dels maltractaments a les 
dones. Crec fermament que els ^untaments hem d esforçar-nos al màxim per 
combatre la violència del gènere. Per això des del Masnou també volem donar 
una resposta pública, eficaç i solidària per procedir a la seva eradicació. Cal que 
tots els ciutadans ens sentim responsables, que denunciem, que ens impliquem, 
i que combatem plegats Tabús de poder. 

I per últim, voldria tocar un tema que també ens afecta de manera molt espe¬ 
cial als masnovins: el trasllat de la Nacional 11. Totes les forces polítiques tenim 
un compromís clar per transformar la Nacional II en una via cívica. Aquest estiu 
no va poder ser, aquest Nadal per la cavalcada de Reis, tampoc. No oblidem 
aquestes dues negatives, seguirem treballant, canviant, si cal, d'estratègies. Des 
d'aquí vull expressar el compromís de les cinc forces polítiques d'aquesta Cor¬ 
poració, per seguir avançant amb totes les administracions, i també amb la Pla¬ 
taforma Masnou 21 per reivindicar un dels nostres màxims objectius: la Nacio¬ 
nal II, via cívica! 


El Masnou viu 



La Policia Local vetlla per la seguretat 
en el transport escolar 


Durant el curs escolar, la Policia 
Local realitza diferents campanyes de 
transport escolar amb Tobjectiu de 
donar protecció i seguretat als alum¬ 
nes dels centres escolars del Masnou. 
Es comprova el compliment de la nor¬ 
mativa i requisits dels autocars del 
transport dels escolar, tant els que rea¬ 
litzen alguna sortida pedagògica des 
dels centres de la població com també 
dels que circulen per la vila. 

L'any passat, es van portar a terme 
una quarantena d'inspeccions a vehi¬ 
cles. S'han detectat algunes infrac¬ 
cions per la falta d'autorització especí¬ 
fica per al transport escolar, tot i que 



no s'ha vist cap anomalia en relació a 
les mesures de seguretat dels vehicles. 


La campanya és molt ben acollida 
per les escoles, així com pels pares i 
mares d'alumnes. Valoren sobretot la 
inversió en seguretat i la tranquil·litat 
que els dóna com a garant dels drets 
dels ciutadans més petits del Masnou. 

La Policia, altrament, creu del tot 
necessari donar continuïtat a aquestes 
inspeccions per garantir que els ser¬ 
veis compleixin les condicions tècni¬ 
ques i administratives, alhora que ofe¬ 
reix una assistència ben propera als 
convilatans. Ara, la Policia Local està 
duent a terme també accions concretes 
pel que fa a absentisme escolar i con¬ 
sum d'estupefaents. 

El Masnou viu 



El pressupost municipal del 2004 és 
de més de 18 milions d'euros, dels quals 
més de 3 milions corresponen a inversions 

L'Ajuntament del Masnou va aprovar abans d'acabar l'any el pressupost municipal 
per al 2004. Un pressupost marcadament social, que aposta pels serveis a les per¬ 
sones i per l'increment d'inversions en infraestructures que millorin la nostra vila. 
Va ser aprovat amb els vots de l'equip de govern municipal (PSC, ERC, ICV-EA), 
l'abstenció del PP i el vot en contra de CiU. 


El pressupost de despeses és de 
més de 18 milions d'euros, dels quals 
més de 3 milions corresponen a 


inversions. Els ingresos provenen tant 
dels ciutadans (impostos directes i 
taxes) com de les transferències d'al¬ 






tres administracions i d'un préstec 
per import d'l,v5 milions d'euros. 

Un pla d'inversions valent 

Les principals actuacions previstes 
pel que fa a inversions són la cons¬ 
trucció de la primera llar d'infants 
pública al Masnou, amb una dotació 
de més de 550.000 euros, les obres de 
transformació del Mercat Vell amb 
més de 500.000 euros i farranjament 
del poliesportiu per solucionar els 
problemes que pateix la infraestruc- 
tura amb una partida de 129.000 
euros. 

També cal destacar els 227.000 
euros destinats a transformar factual 
local de Correus en dependències 
municipals, i la inversió que s'ha de 
dur a terme al local dels Vienesos 
(carrer Goleta Polacra) dotada amb 
220.000 euros, que permetrà disposar 
de 1000 m‘^ en una zona que no dis¬ 
posa de suficients equipaments. 

Algunes de les inversions previstes 
venen condicionades a l'obtenció de 
les subvencions d'altres administra¬ 
cions (Fons Feder, PUOSC, Xarxa 
Barcelona). 

No podem oblidar les inversions 
destinades a la millora de parcs i jar¬ 
dins, a actuacions de reforma d’edifi¬ 
cis municipals, a millores a les escoles 
públiques, a la solució als problemes 
d'aiguats al nucli antic, a acabar amb 
les filtracions al carrer de Sant Pere, a 
la millora de l'enllumenat públic, i a 
l'ordenació i millora de la zona de 
Pau Casals entre d'altres. 

El Masnou viu 



El Masnou tindrà aquest proper curs 
escolar una escola bressol municipal 

La nova escola bressol municipal serà ben aviat una realitat. Amb l'inici del nou curs 
escolar, obrirà les seves portes a 41 nens i nenes de 0 fins a 3 anys. L'Ajuntament 
del Masnou, que aposta decididament per una política pública adreçada a la infàn¬ 
cia i a la família, està ara assentant les bases per posar en marxa aquest servei tan 
necessari. 




Ubicació 

L'escola bressol s'iibica amb crite¬ 
ris de centralitat dins el terme munici¬ 
pal del Masnou. La situació d'aquest 
escola és geogràficament equidistant 
respecte als barris més alllunyaLs del 
municipi. Al barri, Justament no hi ha 
cap equipament similar. 

L'escola bressol s'instal·larà en uns 
terrenys municipals, que tal com 
podeu veure en el plànol, tenen forma 
d'L, amb una zona rnés elevada en 
contacte amb els carrers Olivé Gumà i 
l'avinguda Joan XXIII, i a la part infe¬ 
rior amb el carrer Pere Genov^é. 

L'edifici 

L’edifici triat és una construcció 
lleugera, d'estètica moderna que com¬ 
bina diferents materials amb colors 
molt alegres i adients a l'ús amb una 
gran coberta metàl·lica en forma de 
volta. Part de la planta queda ocupada 
per un porxo molt adequat per a acti¬ 
vitats a l'aire lliure, alhora que genera 


un espai cobert per als dies de pluja. 

Els avantatges d'aquesta mena de 
construccions lleugeres són la fàcil 
implantació al terreny, la rapidesa de 
construcció, alhora que la possibilitat 
d'ampliació. 

La nov^a escola bressol és un edifici 
de planta baixa, per tant, de poca enti- 
tat i de mínim impacte visual. Es evi¬ 
dent que aquesta construcció com¬ 
pleix tota la normativa vigent referent 
a escoles bressol, i cuida tots els detalls 


pensant en els més petits: portes i 
finestres, alçades de panys i elements 
de reforç, accessos, espais comuns... 

Des d'aquesta mateixa publicació, 
us informarem puntualment i amb 
suficient antelació de l'inici del perío¬ 
de de preinscripció. 

A les dues fotografies podeu veure 
com quedarà aquesta nova edificació. 
Són imatges reals d'una escola bressol 
a Santa Coloma de Cervelló que serà 


molt similar a la de la nostra vila. 


La nova 
escola 
bressol 
obrirà les 
seves portes 
a 41 nens 
i nenes de 
0 a 3 anys 

El Masnou viu i feStill 

El Masnou viu us convida a fer 
explicatiu de com ha viscut el I 

la fira de Santa Llúcia, el pessebre vivent, les nad< 
Nadalem... la nota negativa d'aquestes festes, la p( 



El Nadalem: una alternativa 
exitosa per a les vacances 
És la primera vegada que el 
Masnou organitza l'activitat 

Des del 27 de desembre i fins al 4 
de gener els petits i joves masnovins 
han po-gul participar al Nadalem, 
amb un munt d'activitats, Jocs, teatre, 
tallers per passar unes vacances dife¬ 
rents sense moure's del Masnou. 

Fins als 11 anys, l’activitat s'ha cen¬ 
trat al Complex Esportiu Municipal 
del Masnou. Hi ha hagut activitats dià¬ 
ries com el racó per als nadons, amb 
Jocs de tota mena, els Jocs en movi¬ 
ment amb tricicles, xanques de peu.... 
un espai per conèixer les cultures del 
món, o un circuit d'aventures. A 
banda, hi ha hagut esdeveniments 
puntuals com taller de creació, espec¬ 
tacles, i la possibilitat de convertir-se 
en bomber o en policia. Personatges 
com en Mickey o la Minnie, tampoc no 
es van voler perdre el Nadalem, acom¬ 
panyant als nens i nenes del Masnou. 

Els Joves, també han tingut 
opcions interessants per divertir-se 
aquest Nadal. Des de Ca n'Humet, 
s'ha ofert una programació de tallers 
(extensions i rastes, papiroflèxia, gra¬ 
fits, cuir...), Jornades de rol i màgic, 
així com un cinefòrum amb una car- 
tellera de quatre pel·lícules de gran 
actualitat. 

Un dels aspectes més destacables 
del Nadalem ha estat la possibilitat de 
gaudir de les activitats en família: pares 
i mares han pogut també partcipar 
activament Jugant amb els seus fills. 

Més de 3500 masnovins i masnovi- 
nes han participat de les activitats d'a- 

6 gener-febrer 2004 


quest any. La valoració ha estat molt 
positiva quan a l'àmplia i qualitativa 
oferta que l'Ajuntament del Masnou 
ha posat a disposició de tots els convi- 
latans. Es preveu que el Nadalem tin¬ 
gui una merescuda continuïtat 
ampliant si cal el ventall d'activitats. 

La Cursa de Sant Silvestre 
arriba a la seva XXIV edició 
amb rècord de participació 

La pluja no va poder aigualir la con¬ 
vocatòria de la Cursa d'aquest any, que 
va tenir lloc el diumenge 28 de desem¬ 
bre, fet que va suposar que la participa¬ 


ció assolís quotes més altes que mai. 
Tres dies abans va ser necessari tancar 
la inscripció tècnica, una vegada arri¬ 
bats als 500 participants. Per primera 
vegada s'havia canviat la data per no 
coincidir amb la cursa de Barcelona. 

Organitzada per l'v^untament del 
Masnou amb la gestió del Club Serra 
Marina d'Alella, la cursa de 8 km de 
distància va sortir del Port Esportiu 
del Masnou cap a Premià de Mar pel 
passeig marítim i tornada al Port 
Esportiu. L’aparcament previst al Port 
va ser molt agraït per als participants. 

En Marc Roig, que Ja va guanyar 
l'edició de l'any passat, va arribar el 
primer superant en cinc segons en 
Carlos Casero a la recta final. 





















es, la cursa de Sant Silvestre, o el 
teu trobar a la contraportada. 


Podeu trobar la classificació ínte¬ 
gra a la pàgina web de l'Ajuntainent 
del Masnou. Aquí trobareu els pri¬ 
mers classificats al pòdium: 


HOMES 

Marc Roig 23.22. Club Joma 

Carlos Casero 23.27. Club Domingo Catalàn 

Víctor Gonzalo 23.35. Club Runners\world 

DONES 

Carmen Aunon 28.40. Club Domingo Catalan 

Esperanza Zuriguel 29.28 
Carolina Mateos 31.04 

INFANTIL 

Isaac Genzor 03.08. Club Laietania 
Marc Grajal 03.14. G.A Lluïsos Mataró 
Ivan Alcalà Ibafiez 03.21. Club Gavà 


Els Reis Mags d'Orient van 
arribar per mar al Masnou 

Tot i que a darrera hora no va ser 
possible que la Cavalcada passés per 
la Nacional II, la nit va ser màgica 
per als més de 10.000 masnovins que 
van sortir al carrer. 

Els Reis van ser rebuts per l’alcal¬ 
de de la vila, Eduard Gisbert, i els 


guanyadors del Concurs Escola de 
felicitacions de Nadal, l'Helena, en 
Pau i TElies a la plaça d'Europa. Una 
vegada entregada la clau de la vila 
per obrir les portes de totes les llars 
del Masnou, i després de saludar tots 
els nens i nenes, van pujar a les 
carrosses reials al carrer de Sant 
Felip, acompanyats per la comitiva 
de catorze carrosses i comparses que 
col·laboren amb la Cavalcada. 

Tot el recorregut de la Cavalcada 
fins a la plaça Ramon y Cajal, on els 
Reis, des dels trons reials, van rebre 
les cartes dels més petits del Mas¬ 
nou, va ser seguit segons fonts de la 
Policia Local per més de 10.000 mas¬ 
novins. 

Aquest any, s'havia plantejat fer 
la Cavalcada a la carretera, i de pas¬ 
sada fer la reivindicació històrica 
que la N-II es converteixi en una via 
cívica, però 1 Estat va denegar de 
nou el permís que l'Ajuntament va 
demanar. La resposta del Ministeri 
de Foment va ser que el tall com¬ 
portaria un col·lapse circulatori 
que podria afectar la mobilitat al 
Maresme. 




1. Els Reis d'Orient visiten la Casa Benèfica. 

2. Concert de Nadal a càrrec de la Coral Xabec 
de Gent del Masnou a la Parròquia de Sant Pere. 

3. Eduard Gisbert i Carme Gio! lliuren el premi 
del Ir. concurs escolar de felicitacions de Nadal 
a l'Helena Estalella. 

4. Pessebre al carrer de Sant Rafel. 

5. 1. Fira de Santa Llúcia al Mercat Vell 
(6 al 8 de desembre de 2003). 

El Masnou viu 

LA BRIGADA DE MANTENIMENT: 

UN EQUIP HUMÀ AL SERVEI 
DE LA VILA 

V 

L'Area de Manteniment i Serveis 
Municipals entre altres moltes tas¬ 
ques, són els encarregats de tenir en 
bones condicions tots els edificis 
municipals, (com les escoles, casals, 
mercat...), mantenir en bon estat les 
voreres i calçades de la via pública, 
així com de renovar el mobiliari urbà 
malmès, la col·locació de la senyalit¬ 
zació viària vertical i horitzontal dels 
carrers i places, i del manteniment de 
renllumenat públic. 

Per a poder dur a terme totes 

■V 

aquestes tasques, l'Area de Manteni¬ 
ment i Serveis compta amb un equip 
de professionals imprescindibles, amb 
72 persones adscrites, que s'organit¬ 
zen des d'una oficina que porta tota la 
part administrativa, una oficina tècni¬ 
ca i la Brigada Municipal. 

Els operaris de la Brigada fan fei¬ 
nes de paleta, electricista, lampisteria, 
pintura, serralleria i fusteria, sense 


oblidar els xofers de primera i segona, 
així com fequip de neteja de les 
dependències municipals. Tots els 
operaris d'aquesta àrea són poliva¬ 
lents, i en qualsevol moment fan 
altres treballs segons les necessitats 
del servei. 

Entre altres tasques importants 
d'aquest servei pel municipi parlem 
de la recollida de trastos vells que es 
passen a buscar porta a porta, prèvia 
trucada a fàrea de manteniment. 
També la neteja de la platja, la poda i 
el manteniment de solars, talussos i 
descampats són altres tasques que fa 
directament la Brigada Municipal. 

La Brigada Municipal també fa 
possible el muntatge i desmuntatge 
d’infraestructures dels actes públics 
culturals, esportius i socials organit¬ 
zats per fi^untament que es fan al 
Masnou (Festa Major, Ple de Riure, 
Nadal...) També gestiona femmagat- 
zematge i distribució de material 
divers (escenaris, tanques, llums...) 
per a les activitats de les entitats del 
nostre municipi. 


La Brigada a més, està sempre en 
disposició per actuar en cas d’emer¬ 
gències com ara, tempestes, ventades, 
esllavissades... i per resoldre els des¬ 
perfectes que s’hagin ocasionat, i faci¬ 
litar el retorn a la normalitat. 

Des de Manteniment es coordina i 
supervisa la recollida d’escombraries, 
el servei de la neteja viària així com el 
manteniment de parcs i jardins. 

MILLORANT LA NETEJA VIÀRIA 

Aquest any 2004, s’amplien els ser¬ 
veis de neteja de carrers amb la incor¬ 
poració de nou personal i amb la 
nova distribució de zones del terme 
municipal. Es contractarà tres peons 
més, i s’ampliaran fins a onze les 
zones de neteja del terme. Això vol¬ 
drà dir que els operaris de neteja pas¬ 
saran més sovint pels diferents barris i 
per tant la seva neteja podrà ser més 
eficaç. 

També està pre\ista, al llarg d'a¬ 
quest any, fampliació del servei dej ar- 

LA BRIGADA 
MUNICIPAL, 
al servei de la vila 

Adreça. Avda. Maresme, 5 

Telèfon: 93 540 75 50 

Contestador automàtic 24 h 

A/e: manteniment@ajeimasnou.es 

Horari: De dilluns a divendres de 
8 a 15 h i dissabtes de 8 a 13 h 




dineria durant la temporada d’abril a 
desembre, quan hi ha més feina. 

UN MASNOU MÉS NET TAMBÉ AMB 
LA COL·LABORACIÓ DE TOTS 

Es important tenir present que 
rhorari per deixar la brossa al carrer 
és a partir de les set de la tarda. 
També cal recordar que hem d’utilit¬ 
zar correctament els contenidors de 
recollida selectiva (vidre, paper i 
envasos) i que cal plegar les capses de 
cartró abans de dipositar-les dins el 
contenidor corresponent. 

Tot i que el camió de recollida de 
voluminosos recorre els carrers de la 
vila, segons demanda, els operaris de 
manteniment es troben sovint amb 
abocaments descontrolats. Demanen 
també la col·laboració ciutadana per 
tal que no es treguin si no s’ha dema¬ 
nat el servei de recollida. 

Cal recordar que la recollida de 
voluminosos es fa els dimarts i diven¬ 
dres, i la recollida de ferralla els dime¬ 


cres, sempre s’ha de trucar prèvia¬ 
ment al telèfon 93 540 75 50 (el servei 
és gratuït). 

En tot cas, cal tenir molt present 
que la deixalleria mancomunada del 
Masnou, Alella i Teià, està oberta de 
dimarts a dissabte de 9a 14h,ide 16 
a 19.30 h, els diumenges, de 10 a 
13.30 h. El telèfon és el 93 555 86 99. 

UN PAS ENDAVANT: ELS NOUS 
AGENTS CÍVICS 

Conjuntament amb altres regido- 
ries com són les de Seguretat Ciutada¬ 
na, Urbanisme, Medi Ambient, Ser¬ 
veis Municipals i Obres, es posarà en 
marxa aquest any l’experiència pilot 
dels agents cívics, amb la finalitat de 
sensibilitzar i informar als convilatans 
per tenir un Masnou més net, més 
segur i més cívic. 

Es previst que quatre agents, vagin 
a les escoles, a la plaqa, als comerços, 
pel carrer; explicant la necessitat de 
respectar els horaris per treure les 


escombraries, els deures del propieta¬ 
ris dels gossos de companyia. A la vega¬ 
da vetllaran pel respecte pel mobiliari 
urbà i informaran de les campanyes 
que s’endeguin, sempre amb l’objec- 
tiu d’incidir en la millora del municipi. 

ALTRES MILLORES PREVISTES: 

A banda de la millora en la neteja 
viària, hi ha d'altres actuacions previs¬ 
tes encaminades a avançar en una 
millor qualitat dels serveis municipals 
pel que fa al manteniment del muni¬ 
cipi. Us n’anunciem algunes: 

Millora de l'enllumenat públic: 
progressiva substitució de les bombe¬ 
tes de vapor de mercuri per les de 
sodi que són menys contaminants i 
estalvien energia elèctrica. 

Millora en l'estat dels edificis i ins¬ 
tal·lacions municipals: inversions 
diverses a les escoles públiques, el 
projecte d'insonorització de Ca n'Hu- 
met, o la modificació de l'aire condi¬ 
cionat de la Biblioteca, entre d'altres. 

El Masnou viu 

Es podrà veure 
Masnou aquest febrer: 
Arrels de l'esport català 

Arrels de Vesport català^ ciue es podrà veure a la sala 
d'exposicions de la Casa de Cultura, des del proper 5 fins 
al 29 de febrer 
és una produc¬ 
ció de la Funda- 

ció La Caixa, 
que s'estrena 
oficialment a la 
nostra població. 

Després del 
Masnou, l'expo¬ 
sició visitarà de 
forma itinerant 
d'altres pobla¬ 
cions de Cata¬ 
lunya, La Mostra reconstrueix les primeres dècades del 
segle XX, quan Catalunya va ser pionera en la difusió del 
fenomen esportiu. Consta d'una selecció de més de 100 
fotografies que abasten mig segle, des de les primeres exhi¬ 
bicions aeronàutiques fins a les grans trobades internacio¬ 
nals dels anys seixanta. Les imatges permeten resseguir 
alguns dels esdeveniments que han marcat la història de 
l'esport al nostre país i reviure l'expectació dels prepara¬ 
tius, la intensitat de la competició, i l'emoció de la victòria. 


IMf'UMl 


rmi 


Samitier 
i Zamora, 
capitans del 
F, C. Barcelona 
i rEspanyol 
en el partit 
que va obrir el 
Campionat de 
Catalunya de 
1926. 

Foto: Ramon 
Claret 



servei de TAXIS 


Preneu nota: 93 555 86 86 



Ara fa unes setmanes que ha entrat en funcionament a la nostra vila una 
emissora centralitzada i totalment automatitzada de taxis per donar un millor 
servei als masnovins. El nou servei de ràdio taxi s'ha posat en marxa en col·labo¬ 
ració amb la Regidoria d'Atenció al Ciutadà de l'Ajuntament del Masnou. 

Es previst que en el decurs dels propers mesos s'ampliï el servei nocturn 
i s'incorporin noves parades a diferents punts de la població. 


El Masnou viu 

El Museu 
ens proposa 
investigar 
i ens convida 
a cuinar 


El Museu Municipal de Nàutica 
del Masnou convoca la 11 beca de 
recerca local. Es presentarà el proper 
14 de febrer a les sis de la tarda. 

La II beca de recerca local del 
Masnou s'atorgarà al millor projecte 
d'investigació en el camp de les cièn¬ 
cies socials i humanes, prioritària- 
ment en l’àmbit de la història i la geo¬ 
grafia, referit a la vila del Masnou o a 
l'entorn. La beca que es concedirà a 
un sol projecte, està dotada amb 2.500 
euros. Els treballs es podran presentar 
fins al 22 de Juny d'aquest any. 

Aquest mes de febrer també, el 
Museu ens convida a cuinar. Precisa¬ 
ment el dia 14 després de la presen¬ 
tació de la II beca de recerca local, 
tindrà lloc una de les conferències 
programades sobre la cuina del 
Maresme, els plats tradicionals i de 
peix explicats per l'àvia Remei. El dia 
21, la Remei farà una demostració 
pràctica rere els fogons. 

A la imatge, hi podeu veure un 
detall de l'exposició Navegants i 
Comerciants, que s'ha pogut veure al 
Museu fins a mitjan del mes de gener. 
Més d'un miler de persones l'han visi¬ 
tada. 

El Masnou viu en xarxa ha convidat en aquest segon número al Club Patinatge El 
Masnou perquè ens expliquin qui són, què fan i quins projectes tenen. Encoratgem 
des d'aquí l'entitat a seguir amb el seu dinamisme i a continuar deixant el nom del 
Masnou en pòdiums tan alts. 

Hi ha més d'una seixantena 
els 4 i els 20 anys. 



patinadores 


compreses 




Federades: les categories vénen donades pe! nivell de patinatge (ini¬ 
ciació C, B, A Certificat i categoria nacional), que s'aconsegueix mit¬ 
jançant exàmens federatius. 


E! Club Patinatge El Masnou és un club federat, inscrit al registre 
d'entitats esportives de la Secretaria General de l'Esport de la Gene¬ 
ralitat de Catalunya, amb el núm 09542 i afiliat a la Federació Cata¬ 
lana de Patinatge. 



El Club neix al 1983 com una de les activitats del Club Trèvol de la vila. 
L’any 1996, es constitueix com a entitat pròpia, i s'inscriu com a asso¬ 
ciació esportiva sense ànim de lucre. Des d'aquell moment i fins al dia 
d'avui, ha anat progressant en el rànquing de clubs de patinatge fede¬ 
rats de les comarques de Barcelona, gràcies als resultats obtinguts pels 
nostres patinadors i patinadores, passant del lloc 43 l'any 1997, a ocu¬ 
par el tercer lloc des del 1999 al 2002, i el segon lloc l'any 2003. 


L’any 2001, el nostre club va aconseguir ei primer pòdium europeu en 
la modalitat de grups de xou, i es va classificar en tercera posició a 
Bolonya (Itàlia). L’any 2002, a Hanau (Alemanya) es va aconseguir el 
subcampionat. 


Consell esportiu: els patinadors participen en categories que vénen dona¬ 
des per la seva edat ( prebenjamí, benjamí, infantil, cadet i juvenil...) 



Figures obligatòries (escola): que consisteix a seguir amb la màxima con¬ 
centració, precisió, equilibri i amb un peu, unes línies en forma de vuit pin¬ 
tades a la pista realitzant traçades de diferent dificultat segons el nivell. 


Lliure: és e! més conegut. Consisteix a realitzar un ball amb música, 
és obligat fer uns determinats salts i línies de passos de diferent difi¬ 
cultat segons el nivell. 

Grups de xou: al nostre país només es practiquen dues modalitats, les 
de grups petits (entre 6 i 12 patinadors) i grups grans (més de 16 pati¬ 
nadors). Consisteix en la representació d'una coreografia en grup on es 
valora que la música, el vestuari i el títol siguin adients juntament amb 
la qualitat del moviment, et ball i et patinatge. Són permeses eleva¬ 
cions i alguns salts simples. 

Ensenyem als nens i nenes a partir dels 5 anys, patinatge artístic sobre 
rodes, en les modalitat d'escola i lliure. 

Perfeccionem amb expressió corporal, practicant dansa i coreografia, 
alhora que eduquem els joves en els valors de treball en grup. 

Participem a proves federatives de cada modalitat escola i lliure, indi¬ 
vidual femení així com grups de xou d’àmbit provincial, autonòmic, 
estatal i europeu. A més també prenem part en proves organitzades 
per clubs federats, pel consell esportiu, alhora que organitzem direc¬ 
tament competicions, festivals i exhibicions. 

Al Masnou, 
hi estic molt 
a gust: hi 
tinc els 
meus fills, 
la meva 
companya, 
els meus 
amics, i Mat 
Voluntaris 


20 anys de masnoví 

En Manel Galofré i Serrano, va 
néixer a Barcelona ara fa 43 anys. A la 
nostra població hi va venir a parar fa 
20 anys, i ens explica que la tria del 
nou destí va venir condicionada per 
una qüestió d’habitatge. Des d'alesho¬ 
res ençà, se sent masnoví de totes, 
totes. 

Ha estat membre de l'AMPA de 
l'Escola Bergantí, de la sectorial d'es¬ 
ports de Convergència i Unió, i del 
Consell Esportiu Municipal. Ara, té 
una nova parella, la Georgina, i dos 
fills del seu primer matrimoni, l'Anna 
de 17 anys i en Manel de 12. Li agra¬ 
da el cinema de ciència ficció i la 
música que ell anomena d'ascensor... 
aquella de Jiiolts fils musicals^ d'estàn¬ 
dards americans, bastant agradable 
per a la seva clientela. 

At Masnou, en taxi 

Ha estat empleat de banca, i 
actualment es dedica al taxi com a 
autònom. El veureu pels carrers del 
Masnou amb un Ford Mondeo blanc. 
Es una feina que m'agrada molt, 
sobretot perquè és de cara al públic i 
perquè m'entusiasma conduir. Al taxi. 


hi has de dedicar molles hores per tal 
que et surtin els números. Una jorna¬ 
da normal pot ser més llarga de 14 
hores. 

Els serveis més habituals al vehi- 
cle, el porten a l'estació de trens, a l'A- 
rea Bàsica de Salut, a fentorn del 
mercat... i diu que fa moltes carreres 
amb gent gran per anar a metges i 
hospitals. La sortida més llarga la va 
fer fa un temps per a una empresa de 
Barcelona portant material a Bir¬ 
mingham. 

El 92: una experiència única 
i irrepetible 

Passa un cop a la vida, i és difícil 
que es tomi a repetir. D'aquesta mane¬ 
ra en Manel ens explica la vivència 
que va tenir als Jocs Olímpics de Bar¬ 
celona 92. Els voluntaris del Masnou, 
d'AJella i de Teià van cobrir l'equitació 
al Muntanyà, i el recorregut de la 
torxa Olímpica al seu pas per la nostra 
població. Així mateix, van estar al peu 
del canó amb les dues maratons de 
Mataró a Barcelona. En Manel, com la 
resta de voluntaris, encara guarda l'u- 
niforme blanc i blau i les samarretes 
del Gobi, les vambes... 


I perquè no donar-hi continuïtat? 

Després dels Jocs, parlem d'una 
època de molta vida esportiva al Mas¬ 
nou, al poliesportiu s'hi feien moltes 
activitats i en una conversa amb Joan 
Josep Hueso, aleshores director de la 
instal·lació, l'Enric Conesa i el mateix 
Manel, comença a gestar-se Mat volun¬ 
taris. No es podia perdre l'esperit 
olímpic ni les ganes de fer coses al vol¬ 
tant de l'esport. 

Ser voluntari o treballar a canvi de 
no res 

MAT voluntaris (l'Associació que 
aglutina el voluntariat del Masnou, 
d'Alella i de Teià) es constitueix ofi¬ 
cialment el maig de 1993, amb l'Enric 
Conesa com a capdavanter. Al llarg 
d’aquests més de 10 anys de vida, ha 
aglutinat a més de 500 persones que 
d'una manera o altra hi ha col·laborat. 

Ser voluntari és molt gratificant a 
nivell perso7ial, i creiem també que és 
un bon seioci a la població: hi ha acti¬ 
vitats que no es podrien dur a terme 
sense la nostra col·laboració. Això és el 
més important! Ni l'Ajuntament ni 
moltes de les entitats de la població 
tenen el capital humà ni a voltes el 
suport suficien t, per" desenvolupar certos 
activitats. Nosaltres, els voluntaris, tre¬ 
ballem perquè es puguin tirar enda¬ 
vant. 

JF 

Es clar que reben crítiques per 
donar i per vendre: que si són mà d'o¬ 
bra barata, que fer de voluntari és anar 
a perdre el temps, que si volen prota- 
gonisme personal o sortir a la foto... 
En Manel surt al pas d'aquests i d'altres 
comentaris rebuts dient que fer de 
voluntari t'aporta molt a nivell perso- 
nal. Es enriquidor com a persona, i com 
a mernlrte d'un col·lectiu com el nostre. 
No hi estem, ens explica, ni per guan¬ 
yar diners ni perquè ens ho agraeixin. 
Malgrat tot, afirma que a tothom li 
agrada que públicament es pugui reco¬ 
nèixer la tasca que porten a terme. 

En Manel diu que com a veí del 
Masnou no creu que hagi destacat més 
que cap dels seus convilatans. Com a 
membre de MAT voluntaris, el més 
important és la tasca de tots els com- 
panys, els d'ara, els de la gent que hi ha 
estat i de la que de ben segur hi serà. 

El 92, passa 
un cop a la 
vida, i no es 
pot tornar a 
repetir 



Pot ser cosa de tots 

En Manel creu que si ho provessin, 
hi hauria molts convilatans que hi tro¬ 
barien el gust a fer de voluntaris... i 
per això creu que és molt important 
que aquells que tinguin el cuc de pas- 
sar-s'ho bé i de poder col·laborar amb 
el poble, no se n'estiguin de provar-ho. 

Diu que potser els MAT voluntaris 
no s'han sabut vendre, o no s'han donat 
prou a conèixer. Per això en Manel afe¬ 
geix que amb aquesta entievista, tenen 
una oportunitat d'or per tal que tots els 
masnovins i masnovines puguin sentir- 
se convidats a prendre part activa a l'en- 
titat que és del tot oberta a tothom. 
Puntualitza que és una enütat sense 
afany de lucre i apolítica. 

Diu que ara per ara, hi ha apunta¬ 
des unes 100 persones de 16 fins a 76 
anys, tot i que a l'hora de pencar no 
sempre tothom pot. Ens recalca que 
aquells que vulguin veure si els inte¬ 
ressa, que sobretot prenguin bona 
nota d'on trobar-los. 


Mat voluntaris 

Complex Esportiu municipal 
Telèfon 93 555 02 55 

WWW. matvolun taris.org 

MATVOL@suport.org 

Recentment han col·laborat amb 
les principals activitats dutes a terme 
aquest Nadal al Masnou: a la Cavalca¬ 
da de Reis, a la Cursa de Sant Silvestre, 
o al Nadalem del poliesportiu. Al llarg 


de l'any, fan de voluntaris també per la 
Festa Major de Sant Pere, o quan els 
criden entitats com Gent del Masnou, 
Disma, el Club de Bàsquet, entre d'al¬ 
tres. A l'abril, organitzen la seva pròpia 
activitat: la Pedalada, amb bicicletes de 
muntanya fins a la Roca d'en Toni. 

A la gent del Masnou, li costa molt 
sortir de casa 

En Manel ens comenta que els 
masnovins surten massivament en 
dues cites anuals: als Focs de la Festa 
Míyor i per la Cavalcada de Reis, i que 
en canvi els costa molt sortir de casa i 
participar activament o fer de públic a 
l'ampli ventall d'esdeveniments que hi 


tenen lloc al llarg de l'any. Potser ve 
donat per la pèrdua d'identitat que ha 
patit la població per la seva proximitat 
a Barcelonay afegeix. A d’altres poble 
no passa! 

Ara fa 20 anys, quan va arribar al 
Masnou, el poble era més poble: el va 
impressionar molt, alhora que li va 
agradar força, que encara que la gent 
no el coneixia el saludava pel carrer. 

En Manel i la gent de MAT volun¬ 
taris està ja treballant amb la propera 
pedalada. De moment, no saben si 
participaran a la propera gran cita 
d'aquesta primavera a Barcelona: el 
Fòrum Universal de les Cultures 

2004. 


Mat voluntaris 
és la suma 
de la tasca 
de tots els 
companys, 
de la gent 
d'ara, de la 
gent que hi 
ha estat i de 
la que hi serà 

El Masnou viu la ti íbuna política 


Obrim la 
tribuna política 
als cinc grups 
polítics 
municipals 


Joan Ramon Vilalta i Carrillo 

Portaveu de CiU 


Joaquim Fàbregas i Sagué 

Regidor de ERC 



No tot és blanc, no tot és negre 


Propostes de futur 



Tots els cinc grups 
polítics municipals 
coincideixen què cal 
una solució decidida 
que faci possible 
transformar la N-ll en 
una via cívica. Des del 
mes de desembre, la 
pancarta que penja de 
molts balcons de la 
vila, també es pot 
veure a la façana de 
l'Ajuntament. 


Tot i que ja hem passat les festes nada¬ 
lenques, volem desitjar a tota la ciutadania 
del Masncju un feliç 2()()4. Que aquest any 
vingui ple de pau al món i de tranquil·litat 
cTesperit pel vostre entorn més proper. En 
segon lloc, transmetre-iis que a Túltim ple del 
2003 es van aprovar els Pressupostos pel 2004, 
i sol·licitar la subvenció a la Generalitat, per a 
la creació de la llar ePinfants de titularitat 
municipal al Masnou. En aquest últim tema 
el tripartit ha volgut fér creure a la població 
que CiU hi estava en contra. Res més lluny de 
la l ealitatja que el nostre vot va ser afirmatiu 



Òbviament vam votar-hi a favor per convicció 
ideològica i coherència, ja que va ser Tante- 
rior govern qui va endegar el projecte. Sem¬ 
bla ser que Eesmentada llar d’infants serà ges¬ 
tionada per una empresa, fet que creiem pos¬ 
sibilista i no pas negatiu en si mateix. Tot i 
així creiem que hi ha doble moral quan se’ns 
acusa de ser de dretes si fem participar a la 
iniciativa privada dins la gestió pública, i en 
canvi quan el tripartit ITitilitza, no passa res. 
Què fàcil és veure la palla en ull aliè i no 
veure la biga en ull propi! El que és impor¬ 
tant en qualsevol cas és que El Masnou pugui 
gaudir d’aquesta iniciativa positiva pel poble. 
Pel que fa als Pressupostos de 2004, el nostre 
vot va ser negatiu i que ningú pensi que el 
que fem és oposició perquè "és el que toca", 
ja que vam presentar una proposta alternati¬ 
va (que va ser rebutjada) amb uns planteja¬ 
ments, creiem, més moderns, positius, cen¬ 
trats, per tant queda palès que la nostra pos¬ 
tura no serà estar sempre en contra de tot i 
de tothom. Per altra part, el govern tripartit 
sembla que faci oposició a l’oposició, ja que 
front a qualsevol crítica nostra, matisada o 
oberta, els atacs als vint-i-quatre anys de 
govern són agres i amb constants balanços 
catastrofistes. Des d’aquí els recordem que 
tant ERC com PSC-PSOE també van compar¬ 
tir responsabilitats de govern. Som al Mas¬ 
nou, població de Catalunya, nació on tradi¬ 
cionalment hi ha hagut una cultura política 
centrada i pactista, que és el que nosaltres 
plantegem, per tant el que volem és diàleg, 
no pas rodet. Som la força política més vota¬ 
da i obviar-nos sempre té un cost. Nosaltres 
volem mirar al futur i buscar solucions per als 
reptes que té la nostra població, no pas estar 
fent-nos retrets pel passat. Finalment, recor¬ 
dem que en política, com tot en la vida, no 
tot és blanc i no tot és negre. ■ 

Ja fa més de mig any que es va 
constituir el nou equip de govern. 
Aquest període ha estat difícil des 
del punt de vista econòmic, ja que 
ha estat e! primer cop que no s’ha¬ 
vien aprovat els pressupostos, i per 
tant es van prorrogar els anteriors. 
Malgrat això hem treballat des del 
primer dia per millorar el nostre 
municipi. 

Una proposta que hem tirat enda¬ 
vant ha estat el Nadalemf (al polies- 
portiu i a ca n'Humet), una iniciativa 
que cal consolidar. També hem 
millorat els edificis municipals, així 
hem pintat part del CEIP Ocata i del 
poliesportiu, s’ha arranjat la petanca 
de la plaça de Ramon i Cajal,... 

Ha arribat el moment de parlar 
de futur, el pressupost del 2004 ens 
ha de permetre tirar endavant aque¬ 
lles propostes amb les quals ens 
vàrem presentar a les eleccions 
municipals i que permetran millorar 
El Masnou. 

En aquest 2004 pel que fa a les 
àrees que porta el grup municipal 
d’ERC algunes de les accions que es 
portaran a terme són la millora de la 


' neteja viària i del servei de jardine- 
i ria, i el foment del reciclatge. Millo- 
I rarem l’atenció al ciutadà i treballa¬ 
rem per tenir una finestra única. En 
i l’àmbit de la cultura i ensenyament 
dinamitzarem la comissió de festes, 
es dotarà adequadament el fons de la 

3 

biblioteca, posarem en funciona¬ 
ment l’escola bressol i el cicle estable 
"Anem al Teatre" i endegarem el pro- 
I jecte educatiu del Masnou. Pel que fa 
a joventut i infància completarem el 
Pla de joventut i tindrem una pro¬ 
gramació estable de teatre infantil al 
! llarg de tot l’any.» 

El Masnou viu la tiibuna política 


Màxim Fàbregas i Afianos 

Portaveu d'ICV-EA 


Frans Avilés i Salazar 

Regidor del PP 





Ifiiciathra p^r Cataluity» Vttrds 


2004 menys impostos, més i millors serveis! 



Una altra versió 


Després de les festes nadalenques 
arriba l’hora d’analitzar les perspectives 
que es presenten als ciutadans del Mas¬ 
nou per a Fany que acabem d’encetar. 

Al nostre poble, el govern municipal 
ha fet els deures i, en compliment dels 
nostres compromisos electorals, els regi¬ 
dors d’ICTV-EA i la resta de companys de 
govern hem iniciat el camí per aconse¬ 
guir la transformació del Masnou. L’any 
2004 els masnovins veuran com la con¬ 
tenció en les taxes i els impostos, aprova¬ 
da el passat mes d’octubre, va acompan¬ 
yada d’un pressupost que garanteix més 
i millors sen^eis per a la població. 

Tot i les limitacions econòmiques 
que la política del govern central (PP) 
imposa als municipis, el govern del Mas¬ 
nou ha acordat per enguany un seguit 
d’actuacions d’entre les quals cal ressal¬ 
tar la millora de la neteja i de les zones 
verdes del poble, rimpuls dels sei'x^eis a 
les persones (cultura, educacié), sei'veis 
socials i solidaritat, gent gran...), l’adop¬ 
ció de mesures d’estalvi energètic, la 
millora d’edificis públics, la resolució de 
problemes pendents des de fa anys (fil¬ 
tracions del carrer de Sant Pere i inun¬ 
dacions al Torrent Umbert, carrer del 
Pou i Jacint Verdaguer) i, abans de fi 
d’any, la inauguració de la primera llar 
d’infants pública al Masnou. 

A tot això caldrà afegir, en funció de 
la obtenció de subvencions per part de la 
Generalitat i dels Fons Europeus, fa- 
rranjament de la teulada de la piscina 
municipal, la construcció d’una segona 
planta a l’equipament del carrer de Gui- 
lleries, la transformació de l’actual edifi¬ 
ci de correus en oficines municipals i l’i¬ 
nici de les obres del Pla especial del Mer¬ 
cat Vell. Aquestes i d’altres actuacions, de 
les quals us anirem informant, formen 
part del nostre programa d’actuació 
d’enguany. Confiem que la seva realitza¬ 
ció sigui la millor felicitació que pugueu 
rebre de l’equip de govern i que faci que 
el 2004 sigui un bon any per al conjunt 
de la població. ■ 


I Durant el passat Ple Municipal, l’A- 

I 

I juntament aprovà el pressupost per al 

; 2004. 

Molt probablament, en aquesta 
mateixa revista, algun article anirà des¬ 
tinat a destacar el bo i millor d'aquest, 
j Però heu de saber que és un pres¬ 
supost que neix amb un dèficit inicial 
d’I.502.860 €, o dit amb altres parau¬ 
les, per cobrir les despeses que es volen 
dur a terme, l’ajuntament haurà de 
demanar un préstec, com a mínim, pel 
mateix import. I dic com a mínim, per- 
! què aquest pressupost preveu l’arriba¬ 
da d’un altre milió i mig d’euros a tra¬ 
vés de subvencions i que, a hores d’ara, 
i Púnic que s’ha fet és tramitar els 
papers. I no crec que aquest Ajunta¬ 
ment tingui la sort (perquè no tindria 
una altra paraula) que se li concedei¬ 
xin tots els seus desitjós \ia subven¬ 
cions. A més, és un pressupost que 
encara preveu de forma íntegra la 
recapUició de l’IAE, quan tots sabem 
que aquest impost injust ha estat supri¬ 
mit per a la majoria de contribuents. 

I Tot això vol dir que l’equip de 
govern està estirant més el braç que la 
màniga, i incorpora als ingressos unes 
quantitats que sap segur que no cobra¬ 
rà. El resultat negatiu de tot això el tin¬ 
drem tots els masnovins a mitjans o a 
finals del 2004, quan segur ens troba¬ 
rem amb més modificacions de crèdits 
i més préstecs que haurem de seguir 
i pagant. 

El nostre grup va votar en contra 
d’aquest pressupost, principalment, 
per l’augment de dèficit que haurem 
I de suportar els masnovins, i va fer unes 
propostes encaminades a suprimir el 

I 

dèficit, tot gestionant de forma efci- 
cient i eficaç els recursos dels ciuta¬ 
dans. 

No cal dir que cap de les propostes 
que vam presentar, i que ja us anirem 
explicant, no van ser acceptades. ■ 


Artur Gual i Castellana 

Regidor dei PSC 




Un moment polític esperançador 

L’any 2004 comença amb un nou 
govern catalanista i d’esquerres a la 
Generalitat de Catalunya. Es un mo¬ 
ment polític apassionant. El tripartit 
format per socialistes, republicans i eco- 
socialistes promet una nova forma de 
governar més plural, amb il·lusió, 
empenta i noves sensibilitats. Hem d’a- 
profitar aquest context per millorar el 
nostre municipi i fer participar el major 
nombre de persones en aquests canvis. 

Mai l’esquerra d’aquest país havia 
governat en un entorn de tran¬ 
quil·litat, pau i evolució econòmica 
normal; mai en la nostra història 
moderna. Aquestes paraules del presi¬ 
dent Pasqual Maragall en el discurs de 
presa de possessió posa de manifest 
que completem un cicle democràtic. 
El relleu que han agafat els partits 
d’esquerres permetrà demostrar que 
es pot governar amb altres prioritats. 
Es pot establir un paral·lelisme entre el 
que passa a Catalunya i el que passa al 
Masnou. Després de 24 anys de govern 
de CiU, ara som els partits catalanistes 
i d'esquerres qui tenim la responsabili¬ 
tat de portar el timó municipal. 

El tripartit, tant a Catalunya com al 
nostre municipi, posarà les persones 
com a prioritat en tots els àmbits de 
govern. Les millores es notaran en 
educació, amb una escola bressol 
pública; en la salut, amb un nou ambu¬ 
latori al barri d’Ocata; en l’esport o la 
cultura, que es potenciaran des de la 
base; en l’urbanisme, amb habitatge 
de promoció pública assequible per als 
joves; i en plans integrals per a la ter¬ 
cera edat i la dona, entre d'altres. 

El canvi és, doncs, per partida 
doble, i el fet que les prioritats del nos¬ 
tre municipi coincideixin plenament 
amb les del govern de la Generalitat 
no fa més que facilitar la nostra tasca: 
fer que les millores es plasmin de 
manera més ràpida i contundent, u 

Al carrer! denunciem la nota 
negra d'aquestes passades 
festes de Nadal 


Una bretolada, que hauria pogut tenir conse¬ 
qüències majors, no va poder impedir que 
milers de masnovins visitessin massivament el 
pessebre vivent del carrer de Pere Grau. 

Un incendi provocat a la instal·lació det pesse¬ 
bre vivent del carrer de Pere Grau la matinada 
de Nadal, va afectar diverses zones de l'activitat 
i va causar danys materials a alguns habitatges 
de l'indret. Sortosament, però, ningú va patir 
lesions. El foc es va iniciar de forma provocada a 
la zona del conreu-granja det pessebre vivent. La 
ràpida actuació de la Policia Local, la col·labora¬ 
ció dels veïns afectats, i el suport de dues dota¬ 
cions dels Bombers van evitar danys majors. Els 
Serveis de Manteniment Municipals, i diverses 
companyies de serveis van haver de realitzar les 
reparacions necessàries per establir la normalitat 
als subministraments i a la via pública. 

Per Sant Esteve, les representacions es van 
rependre amb normalitat, un cop reparats els 
desperfectes causats pel foc. Aquest any, enca¬ 
ra més, els masnovins es van abocar amb el 
pessebre! 

El carrer de Sant Rafael també va patir l'incivis- 
me d'uns desaprensius que van cremar alguns 
elements del pessebre del carrer. 

Apostem des d'aquí perquè aquests fets no es 
repeteixin i encoratgem els Amics de Pere Grau 
i els veïns de Sant Rafael a seguir treballant 
amb la mateixa il·lusió i entusiasme. 






















































